《春山八事 其一 春草》
明代·郭之奇

空山无可言，寻幽春已半。羁怀积数峰，颇受春光乱。

离群自何日，于兹独永叹。所叹春与人，空山同聚散。

山静人亦閒，聊复临高看。阴晴众壑分，万象殊昏旦。

飞岚无定容，芳草弥其断。轻风草际飏，苍烟成一段。

初日破迷离，浥露疑珠贯。青皋一带浮，绿树千条绊。

问尔何色香，曾是古人玩。即此见遥心，永作春山幔。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。